ફરીયાદી તથા સાહેદ હદુભાઈ લગારીયા, મયુરભાઈ લગારીયા, ગોવિંદભાઈ લગારીયા વિ. પાંચ જણા લીંબડી ગામના પાટીયા પાસે હોટલ સામે બેઠેલ હોય ત્યારે આરોપી નં. (૧) ના એ સાહેદ હદુભાઈ ધરણાંતભાઈના મોબાઈલ ફોનમાં ફોન કરી અને અગાઉ તેને થયેલ મનદુઃખનું સમાધાનની વાત કરી અને તેની બ્લેક કલરની નંબર વગરની વર્ના કારમાં આરોપી નં. (૨) થી (૬) વાળાઓને મોકલી ત્યાં આવી ગાડીમાંથી ઉતરી એક સંપ કરી ધોકા, તલવાર, છરી તથા પિસ્તોલ જેવા હથીયારો સાથે આવી અને ફરીયાદીને આરોપી માલદે ચંદ્રાવાડીયાએ પીસ્તોલ વડે મારી નાખવાના ઈરાદે ફાયરીંગ કરી તથા અન્ય આરોપીઓએ ફરીયાદીને લાકડી, પાઈપ વડે તથા ઢીકાપાટુનો માર માર્યો હતો.